झील का वाडा मेले के लिए कालीसिल को करेंगे पक्का
देवस्थानविभाग कैलादेवी झील का वाड़ा स्थित कालीसिल कुंड को पक्का कराएगा। इसके लिए टेंडर कर दिया गया है और अप्रूवल के लिए उदयपुर भेजा है। काली सिल की मरम्मत एवं संरक्षण कार्य चैत्र मास के नवरात्रा मेले से पूर्व कर लिया जाएगा। मेला 27 मार्च से होगा, जो 11 अप्रैल तक चलेगा। इस लक्खी मेले की तैयारी में देवस्थान विभाग जुट गया है। ज्ञात रहे कि इस मेले में भरतपुर संभाग सहित उत्तर प्रदेश, मध्यप्रदेश, हरियाणा, दिल्ली और गुजरात से बड़ी संख्या में लाखों की तादाद में श्रद्धालु भाग लेने आते हैं।
मेले की तैयारी बैठक पिछले दिनों देवस्थान विभाग के सहायक आयुक्त केके खंडेलवाल की अध्यक्षता में हुई। इसमें कालीसिल की मरम्मत के अलावा रवि कुंड की सफाई एवं स्वच्छ जल भरवाने का निर्णय लिया गया। इसके अलावा मेले के लिए मंदिर की रंगाई-पुताई, बिजली सजावट, माइक, सुरक्षा व्यवस्था आदि पर निर्णय लिए गए। मेले में सुरक्षा बाबत सीसीटीवी कैमरे लगवाने का निर्णय लिया। मेले की 325 दुकानों के आवंटन की कार्रवाई 23 से 25 मार्च तक की जाएगी। इसके अलावा मंदिर में होने वाले सभी पारंपरिक अनुष्ठान कराने का भी फैसला लिया गया। देवस्थान विभाग द्वारा जिला प्रशासन के साथ मेला तैयारी बैठक मार्च के प्रथम सप्ताह में होगी। इसमें रोडवेज बस संचालन एवं सुरक्षा व्यवस्था पर चर्चा होगी।
^कैलादेवीझील का वाडा मेला की प्रारंभिक तैयारी बैठक में कालीसिल कुंड की मरम्मत एवं संरक्षण कार्य कराना तय किया गया है। इसके टेंडर हो गए हैं। मेला 27 से 11 अप्रैल तक लगेगा। इस बार सीसीटीवी कैमरे भी लगवाए जाएंगे।
केकेखंडेलवाल, सहायक आयुक्त, देवस्थान विभाग
जात देने वाले करते हैं काली सिल में स्नान
कालीसिलकुंड का ऐतिहासिक एवं धार्मिक महत्व है। मेले में जात देने वाले श्रद्धालु कालीसिल में स्नान करते हैं। इसके बाद देवी मां के दर्शन को जाते हैं। कुंड 200 साल से भी पुराना है। यह करीब 30 गुणा 50 फुट का है। मंदिर के प्रवेश द्वार पर बना है। इस कुंड की लंबे अरसे से मरम्मत और संरक्षण कार्य नहीं हुआ है। इस कारण इसके घाट और सीढ़ियां क्षतिग्रस्त हो गए हैं। प्राकृतिक रूप से आने वाले पानी के रास्ते अवरुद्ध हो गए हैं।
निर्माण
hin_Deva hin_Deva hin_Deva hin_Deva hin_Deva hin_Deva hin_Deva mag_Deva